Nr. C 105/18 De Europæiske Fællesskabers Tidende 26. 4. 79 
b) (såfremt) en sådan fremgangsmåde viser sig at være overflødig på grundlag af regnskabet eller an­
den pålidelig dokumentation eller viden om faktiske forhold, der uigendriveligt kan dokumentere 
manglende aktiviteter. Retsmyndigheden skal, når en arbejdstager anmoder herom, som hastesag 
med øverste prioritet, træffe afgørelse om, hvorvidt de nævnte omstændigheder faktisk forelig­
ger«. 
Begrundelse 
Begrundelsen fremgår af ændringsforslagets Ordlyd. 
Resultatet af afstemningen 
7 stemte for, et stort flertal stemte imod, og 31 undlod at stemme. 
Vedtagelsen af et ændringsforslag, som blev fremsat på mødet, medførte en ændring af følgende passus i 
afdelingens udtalelse: 
Side 7, pkt. 2.5.4., litra b) 
»b) Arbejdsgiveren, lønmodtageren og det offentlige kan deltage i tilvejebringelsen af midler, men 
lønmodtageren kan ikke gøre dette alene.« 
Resultatet af afstemningen om det pågældende ændringsforslag: 
Et stor flertal stemte for, 3 stemte imod, og 9 undlod at stemme. 
Udtalelse om Kommissionens forslag om Det europæiske Fællesskabs arrangement med 
generelle toldpræferencer for 1979 
(dok. KOM(78) 470 endel.) 
Den tekst, som har været genstand for udtalelsen, er endnu ikke offentliggjort i De Euro­
pæiske Fællesskabers Tidende. 
A. UDTALELSENS JURIDISKE GRUNDLAG 
Rådet besluttede den 13. oktober 1978 i medfør af artikel 198 i traktaten om oprettelse af Det 
europæiske økonomiske Fællesskab, at høre Det økonomiske og sociale Udvalg om det 
nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 163. plenarforsamling afholdt i Bruxelles, 
den 29. og 30. november 1978 sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR - under henvisning til beslutning truffet af dets præsidium 
den 18. oktober 1978 om at pålægge Afdelingen for for­
bindelser med tredjelande at udarbejde udtalelsen, 
under henvisning til traktaten om oprettelse af Det . . .. . . . . . .... .. e 
europæiske økonomiske Fællesskab, særlig artikel 198, "ndLer henvisning til udtalelse vedtaget af Afdelingen for 
forbindelser med tredjelande pa mødet den 14. november 
1978, 
under henvisning til Rådets anmodning af 13. oktober under henvisning til beretning aflagt af ordføreren, 
1978 om en udtalelse, Dietmar Cremer, 
26. 4. 79 De Europæiske Fællesskabers Tidende Nr. C 105/19 
under henvisning til forhandlingerne på den 163. plenar­
forsamling den 29. og 30. november 1978, mødet den 
29. november, og 
ud fra følgende betragtninger: 
Udvalget har tidligere fremsat udtalelser på området, 
bl. a. den 29. september 1976 (*) og den 26. oktober 
1977 (2); 
Udvalget har fremsat en udtalelse om de multilaterale 
handelsforhandlinger inden for GATT (3) -
med stort flertal, idet dog 4 stemte imod og 6 undlod at 
stemme, 
VEDTAGET FØLGENDE UDTALELSE: 
1. Udvalget godkender Kommissionens forslag under 
forbehold af følgende bemærkninger. 
2. Udvalget beklager, at det ikke har haft mere tid til 
at foretage en detaljeret behandling af Kommissionens 
omfattende pakke af forslag til ordningen med generelle 
toldpræferencer for 1979, der skal finde anvendelse på 
Fællesskabets import af produkter fra samtlige udvik­
lingslande. Det vil derfor på et senere tidspunkt påny 
tage spørgsmålet op med henblik på en indgående be­
handling af de vigtigste problemer i forbindelse med 
præferenceordningen. 
3. En gennemgang af Kommissionens forslag viser, at 
Kommissionen i et vist omfang har taget hensyn til nogle 
af de betænkeligheder, som Det økonomiske og sociale 
Udvalg tidligere har givet udtryk for i denne forbindelse, 
blandt andet: 
a) den generelle toldpræferenceordning bør udformes 
således, at den først og fremmest er til fordel for de 
mest trængende lande; 
b) der bør tages hensyn til de begunstigede landes kon­
kurrenceevne og udviklingsniveau; 
c) toldpræferenceordningen bør udformes under hen­
syntagen til Fællesskabets egen balance og til beskæf­
tigelsen i de sektorer inden for Fællesskabet, som er 
præget af strukturelle vanskeligheder. 
Udvalget er dog tilhænger af, at man i overensstemmelse 
med Fællesskabets øvrige politik viderefører de generelle 
toldpræferencer med det sigte at indføre et system, der er 
(!) EFTnr. C 281 af 27. 11. 1976. 
(2) EFTnr. C 18 af 23. 1. 1978. 
(3) EFTnr. C 126 af 28. 5. 1977. selektivt både m.h.t. lande og produkter, og samtidig til 
fordel for de mest trængende lande. 
4. Hvad angår toldpræferenceordningen for tekstilva­
rer, mener Udvalget, at det p.g.a. beskæftigelsessituatio­
nen og udnyttelsen af produktionskapaciteten inden for 
denne sektor i Fællesskabet er problematisk at tilbyde en 
fordobling af udviklingslandenes toldfrie indførsler så 
længe man ikke reelt har gennemført en uddifferen-
ciering af de fattigste udviklingslande eller foretaget en 
hensigtsmæssig opdeling af landekvoterne i Fællesskabet. 
Det er i praksis tilrådeligt med en sammenhæng mellem 
præferenceordningen og multifiberarrangementet med 
hensyn til toldpræferenceordningens løbetid, virkning og 
tekniske udformning. Dette må dog ikke medføre, at 
lande, som Fællesskabet ganske vist har indgået aftaler 
med som led i multifiberarrangementet, men som på 
grund af deres allerede opnåede konkurrenceevne hidtil 
ikke eller kun delvist har været begunstiget af præfe­
renceordningen, påny bliver omfattet af ordningen 
(Rumænien) eller opnår nye toldfrie indførselsmulighe-
der for følsomme varer (Hongkong). 
Hvis visse udviklingslande desforuden allerede er blevet 
konkurrencedygtige med nogle af deres varer, bør den 
toldfrie præferencemængde heller ikke øges. 
Da det næppe vil være muligt inden den 1. januar 1979 
at ændre Kommissionens forslag vedrørende tekstiler 
under hensyntagen til Udvalgets henstillinger, foreslår 
det, at 1978-ordningen for tekstiler forlænges yderligere 
et år med en acceptabel forhøjelse især til fordel for de 
dårligst stillede udviklingslande. 
5. Udvalget betvivler derfor hensigtsmæssigheden af 
at lade denne mulighed bortfalde. I realiteten vil det 
kunne betyde, at Fællesskabet i tilfælde af vanskeligheder 
og uden den nuværende procedure ser sig tvunget til at 
træffe foranstaltninger, der er mere restriktive end en 
kontingentfastsættelse. 
6. For Fællesskabets generelle toldpræferenceordning 
som helhed understreger Udvalget endelig, at der i alle 
nye handelsmæssige, finansielle og andre forpligtelser 
over for tredjelande bør tages hensyn til: 
— nødvendigheden af i vid udstrækning at basere disse 
forpligtelser på interesser, som er fælles for Fælles­
skabet og dets partnere; 
— nødvendigheden af, at de berørte udviklingslande i 
deres forhold til Fællesskabet og i international 
sammenhæng handler i overensstemmelse med ind­
gåede aftaler og skaber en sund konkurrence (dette 
gælder navnlig ensidige indrømmelser) bl.a. med 
hensyn til priser (ingen dumpingpriser f.eks.), re-
Nr. C 105/20 De Europæiske Fællesskabers Tidende 26. 4. 79 
gelmæssige forsyninger, betalingsvilkår og markeds­
adgang; 
— nødvendigheden af, at de sociale minimumsnormer 
for arbejdstagerne indeholdt i ILO-konventionerne 
overholdes af alle de berørte lande, samt at menne­
skerettighederne anerkendes. I denne forbindelse be­
tragter Udvalget Kommissionens nye forslag herom 
som et første skridt, der bør følges op. 
7. Da de generelle toldpræferencer er et af de fælles­
skabsinstrumenter, hvormed Fællesskabet kan varetage sine internationale forpligtelser over for udviklingslan­
dene, bør Fællesskabet gøre sit yderste for at gøre dette 
instrument så effektivt som muligt og for navnlig at give 
de fattige udviklingslande flest mulige chancer. 
8. Udvalget så gerne, at det fremover fik mulighed for 
på basis af et bedre statistisk materiale at foretage en 
mere præcis vurdering af toldpræferenceordningens 
virkninger. 
Udfærdiget i Bruxelles, den 29. november 1978. 
Formand for 
Det økonomiske og sociale Udvalg 
Fabrizia BADUEL GLORIOSO 
BILAG 
til udtalelse fra Det økonomiske og sociale Udvalg 
Følgende ændringsforslag, der blev fremsat i henhold til forretningsordenens bestemmelse, blev forkastet 
under debatten. 
Til pkt. 3 tilføjes følgende afsnit: 
»Mere generelt anbefaler Udvalget en politik, der er forenelig med de forskellige former for intern 
EF-politik og de internationale arrangementer, som EF har indgået for de berørte sektorer; det drejer 
sig ikke kun om tekstilsektoren, men også om alle de øvrige sektorer og navnlig landbrugssektoren.« 
Resultat af afstemningen 
23 stemte for, 52 stemte imod, 8 undlod at stemme. 
Udtalelse om udkast til Rådets beslutninger om 
— ændring af beslutning 78/774/EØF om visse tredjelandes virksomhed på søtransport­
området, og om 
— gennemførelse af artikel 2 i Rådets beslutning 78/774/EØF om visse tredjelandes virk­
somhed på søtransportområdet 
(dok. KOM(78) 515 endel.) 
Den tekst, som har været genstand for udtalelsen, er offentliggjort i De Europæiske Fælles­
skabers Tidende nr. C 259 af 1. november 1978, side 6-7. 
A. UDTALELSENS JURIDISKE GRUNDLAG 
Rådet besluttede den 25. oktober 1978 i medfør af artikel 84 stk. 2, og artikel 198 i traktaten 
om oprettelse af Det europæiske økonomiske Fællesskab, at høre Det økonomiske og sociaie 
Udvalg om det nævnte emne.